DECIZIA DE CONSTITUIRE / HOTĂRÎREA DE CONSTITUIRE
a Fundaţiei ......................

..................... 20...                                                                                                                mun. Chişinău

FONDATOR/I: 

…………………………………

Obiectul Deciziei/ Hotărîrii de Constituire:

Conducîndu-se de prevederile Legii nr. 86/2020 cu privire la organizațiile necomerciale, Fondatorul/ii (Executorul testamentar) decid/e constituirea Fundaţiei …………………… şi aprobarea statutului Fundaţiei. Obiectivele şi direcţiile de activitate ale Fundaţiei sunt:
1. SCOPURILE FUNDAŢIEI SUNT DE A CONTRIBUI LA:
a) ................................................................
b) ................................................................
2. DISPOZIŢII GENERALE 
2.1. Fundație este organizația necomercială, fără membri, constituită de una sau mai multe persoane, dotată cu patrimoniu distinct și separat de cel al fondatorilor, destinat atingerii scopurilor necomerciale prevăzute în actul de constituire. 

2.2. Denumirea completă: Fundaţia  ....................................................................
2.3. Sediul Fundaţiei:............................................................................................

2.4. Date de contact ale Fundaţiei:...................., inclusiv adresa electronică........ 

2.5. Fundaţia se constituie în forma juridică de organizare: „fundaţie”.
2.6. Durata activităţii Fundaţiei este nelimitată.

2.7. Fundaţia dobândeşte personalitate juridică din momentul înregistrării de stat la Instituția Publică „Agenția Servicii Publice”, dispune de toate drepturile şi obligaţiile care sunt atribuite de lege unor astfel de categorii de persoane juridice.
2.8. Fundaţia are scop nelucrativ.
2.9. Fundaţia dispune de patrimoniu distinct şi poate avea în proprietate orice bunuri, cu excepția celor interzise de lege. Bunurile transmise Fundaţiei de către fondator/i sunt proprietatea ei, care este folosită exclusiv în vederea realizării scopurilor statutare. Profitul Fundaţiei nu se distribuie între fondatori sau alte persoane.
3. STATUTUL JURIDIC AL FUNDAŢIEI
2.1 Fundaţia se constituie benevol. Nimeni nu poate fi constrâns să fondeze o fundaţie, sau să fie sancționat pentru că a fondat, pentru că este sau nu este membru al unei organizații necomerciale.

2.2 Calitatea de fondator al unei fundații se transmite unui singur succesor.

2.3 Fundaţia este liberă să își stabilească structura internă, scopurile și activitățile proprii, în condițiile legii.

2.4 Fundaţia este liberă să solicite, să primească și să folosească mijloace financiare și materiale, din țară sau de peste hotare, în vederea realizării scopurilor statutare.

2.5 Statul respectă, protejează și asigură libertatea de asociere. Statul poate interveni în activitatea fundaţiei doar dacă aceasta constituie o măsură necesară într-o societate democratică pentru a asigura securitatea națională, siguranța publică, apărarea ordinii sau prevenirea infracțiunilor, protecția sănătății, a moralei, a drepturilor și libertăților altora.

2.6 Autoritățile și instituțiile publice, întreprinderile de stat și municipale nu pot constitui fundații. Această restricție nu se aplică instituțiilor de învățământ care pot constitui fundații.

2.7 Autoritățile publice tratează în mod egal și nu discriminează fundaţiile.

2.8 Fundaţia promovează în activitatea sa valorile şi interesele naţionale, civice, ale democraţiei şi statului de drept, parteneriatul, competiţia deschisă şi respectă normele etice ale sectorului necomercial.

2.9 Fundaţia poate să își exprime opinia cu referire la programele partidelor politice și ale organizațiilor social-politice, precum și la concurenții electorali și programele acestora. 

2.10 Fundaţia nu poate susține material, nici nu poate presta gratuit servicii partidelor politice și organizațiilor social-politice. 

2.11 Fundaţia constituită de partidele politice și de organizațiile social-politice poate presta gratuit servicii partidelor politice și organizațiilor social-politice în scopul consolidării capacităților organizaționale ale acestora. În perioada campaniei electorale, fundaţia nu poate presta servicii și/sau susține material sau gratuit concurenții electorali și nu poate face agitație electorală. Fundaţia poate întreprinde acțiuni de promovare a alegerilor, organiza dezbateri între concurenții electorali și monitoriza campaniile electorale și alegerile, în condițiile stabilite de Codul electoral. 

2.12 Fundaţia va evita pe parcursul activităţii sale apariţia conflictului de interese.

2.13 Activitatea Fundaţiei are un caracter transparent. Fundaţia face public raportul anual de activitate, care conține informații referitoare la activitățile desfășurate, valoarea mijloacelor financiare și a materialelor obținute și folosite, precum și alte informații relevante.  

2.14 Patrimoniul iniţial al Fundaţiei îl constituie capitalul subscris, care va fi echivalentul a cel puțin 2 salarii medii pe economie în timpul depunerii documentelor pentru înregistrarea Fundaţiei. Capitalul subscris poate fi folosit în vederea realizării scopurilor necomerciale pentru care a fost constituită fundația.
2.15 Capitalul subscris al Fundaţiei ..............................................................îl constituie..................................lei.
4. DREPTURILE ŞI OBLIGAŢIILE FUNDAŢIEI

4.1. În vederea realizării scopurilor statutare, Fundația are toate drepturile garantate de legislația Republicii Moldova, inclusiv: 

a)
să realizeze și să promoveze inițiative cu caracter civic, economic, cultural, educativ, precum și alte inițiative neinterzise de lege;

b)
să desfășoare activități științifice și de instruire;

c)
să difuzeze liber informații prin orice forme neinterzise de lege;

d)
să solicite și să primească mijloace financiare și materiale, din țară sau de peste hotare, inclusiv fonduri publice;

e)
să finanțeze programe, în țară și în străinătate, prin acordarea de granturi, burse, ajutoare materiale și financiare;

f)
să reprezinte și să apere interesele legitime ale Fundației în fața autorităților publice în vederea realizării scopurilor statutare;

g)
să beneficieze de mecanismul de desemnare procentuală;

h)
să creeze întreprinderi şi alte organizaţii cu drept de persoană juridică;

i)
să se bucure de alte drepturi acordate de legislaţia în vigoare.

4.2. Fundația este obligată să respecte legislația Republicii Moldova, inclusiv:

a)
să își ajusteze statutul în cazul modificării legislației;

b)
să prezinte, în termen de cel mult 3 luni, organului înregistrării de stat documentele care confirmă modificarea statutului, schimbarea adresei electronice, schimbarea sediului, a componenței organelor de conducere și de control.

4.3. În conformitate cu prevederile art. 6 alin. (2) al Legii nr. 86/2020, în vederea realizării scopurilor sale statutare, fundația poate desfășura orice gen de activitate neinterzisă de lege. Fundația este în drept să desfășoare activitate economică, inclusiv de antreprenoriat social. Activitatea economică poate fi exercitată fie nemijlocit de către fundație, fie prin constituirea persoanelor juridice cu scop lucrativ. Activitatea fundației care, conform legii, este supusă licențierii poate fi practicată doar după obținerea licenței.

5. STRUCTURA ORGANIZATORICĂ A FUNDAŢIEI

5.1. În structura organizatorică a Fundației intră următoarele organe:

a) Consiliul Fundației;

b) Administratorul;

c) Cenzorul (organ facultativ).

5.2. Fundația poate avea și alte organe care contribuie la activitatea organizației, ale căror atribuții sunt prevăzute de statut.

5.3. Organul suprem de conducere al Fundației este Consiliul, care se convoacă periodic în ședințe ordinare, precum și în ședințe extraordinare.

5.4.  Consiliul Fundației are următoarele competenţe:

a) aprobă și modifică statutul fundației;
b) decide crearea sucursalelor fundației;
c) modifică capitalul subscris al fundației;
d) alege și revocă administratorul, membrii consiliului, membrii organului de control (după caz, dacă este stabilit acest organ în statut);
e) aprobă tranzacțiile de proporții ale fundației;
f) anulează hotărârile administratorului fără a aduce atingere drepturilor terților de bună-credință;
g) schimbă sediul fundației;
h) adoptă decizia privind procurarea, distribuirea şi înstrăinarea patrimoniului fundației;
i) decide asupra reorganizării sau lichidării benevole a fundației, a sucursalei acesteia, în modul stabilit de statut și cu respectarea legislației;
j) decide asupra altor chestiuni date în competența sa prin lege sau statut.
5.5. 
Mandatul tuturor organelor alese de Consiliul Fundației este de __ ani.

5.6. Prima componenţă a Consiliului Fundaţiei este numită de Fondator/i. Mandatul Consiliului este de ____ ani. La expirarea mandatului Consiliului, Consiliul va numi următoarea componenţă a acestuia pentru un nou mandat. 

5.7. Consiliul Fundației se convoacă periodic în ședințe ordinare, precum și în ședințe extraordinare.

5.8. Şedinţele ordinare ale Consiliului se convoacă atunci când o cer interesele fundației, dar nu mai rar de o dată în an. Convocarea ședinței Consiliului se face de către administratorul fundației, care va înştiinţa toţi membrii Consiliului cu cel puţin ____ zile înainte de data desfăşurării ședinței. Despre convocarea organului suprem se va comunica fiecărui membru al acestuia în parte sau prin alte metode de informare.

5.9. Convocarea ședinței extraordinare a Consiliului se face de către jumătate dintre membrii acestuia din iniţiativă proprie. Dacă este imposibilă convocarea ședinței în modul prevăzut,  administratorul Fundaţiei, la cererea unui membru al Consiliului, este obligat să convoace, în termen de 10 zile, şedinţa extraordinară a acestuia.

5.10. Ședința Consiliului este deliberativă numai în cazul dacă la ea participă mai mult de jumătate din membrii săi. Fiecare membru deţine un singur vot. Deciziile se adoptă prin votul majorităţii simple a celor prezenţi. Ședința Consiliului la care se decide reorganizarea sau lichidarea benevolă a Fundației este deliberativă dacă la ea participă cel puțin 2/3 din membri Consiliului. Hotărârea cu privire la reorganizarea sau lichidarea benevolă a Fundației se ia cu cel puțin 2/3 din voturi din numărul membrilor prezenţi la ședința Consiliului.

5.11. Dacă ședința Consiliului nu este considerată deliberativă, în termen de cel mult o lună, organul abilitat convoacă repetat şedinţa Consiliului, cu aceiaşi ordine de zi. Şedinţa convocată repetat va fi deliberativă cu participarea celor prezenţi.

5.12. Lucrările și deciziile adoptate la ședința Consiliului se consemnează într-un proces-verbal.

5.13. Membrul organului suprem de conducere are acces la toate documentele Fundației și este în drept să verifice documentele contabile, evidența patrimoniului și tranzacțiile Fundației.

5.14. Pot face parte din Consiliul Fundației doar persoanele fizice desemnate în condițiile prezentului statut.

5.15. Calitatea de membru al Consiliului se pierde în următoarele condiţii:

a) în caz de deces;

b) în caz de demisie;

c) în caz de revocare prin decizia Fondatorului pentru aducerea prejudiciilor morale sau materiale Fundaţiei.

5.16. În cazul situaţilor prevăzute la punctul 5.15, cînd locul din Consiliul Fundaţiei rămîne vacant, acesta urmează, în termenul cel mai scurt posibil, să desemneze o altă persoană.

5.17. Fundația este administrată de către administrator, care este persoana fizică desemnată de către Consiliul Fundației pe un mandat de ____ ani.

5.18. Administratorul are următoarele atribuții:

a) gestionează activitatea Fundației;

b) reprezintă Fundația în raport cu autoritățile publice și terții;

c) execută hotărârile organului suprem de conducere, și după caz, ale organului de control ale Fundației;

d) administrează operativ mijloacele Fundației, încheie tranzacţii şi semnează contracte, eliberează procure, deschide conturi bancare, semnează alte documente financiare; 

e) semnează statutul, în redacţie nouă, sau actul adiţional cu privire la modificarea operată în actul de constituire, adoptate de către Consiliul Fundației, în cazul în care nu este desemnată o altă persoană de către organul suprem;

f) întocmește anual raportul cu privire la activitatea Fundației și îl transmite organelor de conducere pentru aprobare;

g) asigură publicarea raportului anual cu privire la activitatea Fundației;

h) exercită alte atribuții prevăzute de lege.

5.19. Administrator nu poate fi:

a) persoana căreia, prin lege sau hotărâre judecătorească, îi este interzisă deținerea funcției de administrator sau a unei alte funcții care acordă dreptul de dispoziție asupra bunurilor materiale;

b) persoana fizică adultă ocrotită prin tutelă, în măsura în care, prin hotărâre judecătorească, i-a fost limitat dreptul de dispoziție sau nu i-a fost permisă încheierea de sine stătător ori cu asistența tutorelui a actelor juridice de administrare a patrimoniului, cu excepția actelor juridice prevăzute de Codul civil;

c) persoana cu antecedente penale nestinse pentru infracțiuni contra patrimoniului, infracțiuni economice, infracțiuni săvârșite de persoane cu funcție de răspundere sau de persoana care gestionează organizații, comise cu intenție.

5.20. Administratorul poate constitui în caz de necesitate grupuri de experţi pentru a studia anumite probleme importante legate de activitatea Fundației, pentru discutarea anumitor programe guvernamentale în domeniul de activitate al Fundației, pentru atenţionarea opiniei publice asupra unor probleme majore ale societăţii.

5.21. Pentru exercitarea controlului asupra gestiunii Fundației și a activității administratorului, Consiliul Fundației poate desemna unul sau mai mulți cenzori sau poate decide ca activitatea acesteia să fie auditată anual de către un auditor extern. Cenzorul este desemnat/ă de către Consiliul Fundației pe un mandat de ______ ani. 

5.22. Nu pot fi cenzori:

a) administratorul și membrii Consiliului Fundației;

b) soțul, afinii și rudele administratorului/membrilor consiliului până la gradul al IV-lea inclusiv;

c) persoana cu antecedente penale nestinse pentru infracțiuni contra patrimoniului, infracțiuni economice, infracțiuni săvârșite de persoane cu funcție de răspundere sau de persoane care gestionează organizații comerciale, comise cu intenție.

5.23. Cenzorul supraveghează legalitatea şi corectitudinea adoptării deciziilor, efectuează controlul activităţii economico – financiare a Fundaţiei şi a corespunderii activităţii structurilor ei.

5.24. Administratorul este obligat să pună la dispoziția cenzorului toate documentele necesare pentru efectuarea controlului.

5.25. Cenzorul întocmește anual un raport cu privire la activitatea financiară a organizației și îl transmite Consiliului Fundației/Fondatorului.

5.26. Cenzorul sesizează Consiliul Fundației sau un alt organ prevăzut de statut dacă a constatat fapte care contravin legii sau statutului Fundației și care au cauzat sau pot cauza prejudicii considerabile acesteia.

Se desemnează Consiliul Fundaţiei în următoarea componenţă: 

-  ………, născut la ………….., cetăţean al …………, domiciliat în ……….., str........, identificat prin buletin de identitate ……….,. eliberat la …… de către …, cod personal ……………………………….….

- ………, născut la ………….., cetăţean al ………….., domiciliat în ………, str........, identificat prin buletin de identitate ……….., eliberat la …… de către …………………….…, cod personal …………….

- ………, născut la ………….., cetăţean al ……., domiciliat în …………., str........, identificat prin buletin de identitate……….., eliberat la …… de către ………..…, cod personal ………………………………….
Se desemnează în funcţie de Administrator dl/dna  ……………………………………………………..
Se desemnează în funcţie de Cenzor dl/dna  ……………..sau auditorul extern………………………..

Se desemnează dl/dna....................... ca persoană împuternicită să reprezinte Fundaţia.................. în procesul înregistrării.
6. PATRIMONIUL ŞI SURSELE DE FINANȚARE ALE FUNDAŢIEI

6.1. Fundația poate avea în proprietate orice bunuri, cu excepția celor interzise de lege.

6.2. Proprietatea Fundației este folosită exclusiv în vederea realizării scopurilor statutare.

6.3. Proprietatea Fundației se formează din orice surse neinterzise de lege, inclusiv din:

a) capitalul subscris;

b) donații, granturi și moștenire;

c) venituri din activitatea economică;

d) fonduri publice, inclusiv mijloace financiare obținute în urma desemnării procentuale.

6.4. Profitul Fundaţiei nu se distribuie între fondatori sau alte persoane.

6.5. Fundația poate avea în proprietate clădiri, construcţii, utilaj, mijloace de transport, precum şi alt patrimoniu necesar activităţii de realizare a scopurilor stabilite de prezentul Statut.

6.6. Donaţiile către Fundație pot fi în formă de bunuri mobile şi imobile, drepturi de autor, acţiuni, etc.

6.7. Bunurile transmise Fundaţiei de către fondator/i sunt proprietatea ei, care este folosită exclusiv în vederea realizării scopurilor statutare. 
7.  TRANSPARENŢA ACTIVITĂŢII  FUNDAȚIEI

7.1 Activitatea Fundației are un caracter transparent. Fundația face public raportul anual de activitate în cel mult 6 luni de la sfârșitul anului pentru care este întocmit. Dacă Fundația nu publică raportul anual de activitate, aceasta va transmite, în termen de cel mult o lună, o copie a raportului oricărui solicitant. La solicitarea autorității publice competente, Fundația prezintă acesteia, în termen de cel mult o lună, raportul anual de activitate. Raportul anual de activitate conține informații referitoare la activitățile desfășurate, valoarea mijloacelor financiare și a materialelor obținute și folosite, precum și alte informații relevante.
8. ADOPTAREA, COMPLETAREA ȘI/SAU MODIFICAREA STATUTULUI

8.1. Fundația se constituie prin statut. Statutul Fundației constituită de către doi sau mai mulți fondatori se aprobă prin hotărârea de constituire, consemnată într-un proces-verbal, iar statutul fundației constituită de către un singur fondator se aprobă prin decizie, respectiv, prin testament.
8.2. Modificările şi/sau completările operate în statutul Fundației se aprobă prin hotărârea Consiliului Fundației care este deliberativă numai în cazul dacă la ea participă mai mult de jumătate din membrii săi. Fiecare membru deţine un singur vot. Deciziile se adoptă prin votul majorităţii simple a celor prezenţi.

8.3. Modificările şi/sau completările operate în statut intră în vigoare pentru terţi din momentul înregistrării acestora. 

9.   SUCURSALELE FUNDAȚIEI

9.1. Decizia cu privire la crearea sucursalei se adoptă de către Consiliul Fundației. Sucursalele realizează aceleaşi direcţii de activitate ale Fundației.

9.2. Sucursala activează în baza regulamentului aprobat prin hotărârea Consiliului Fundației. Administratorul sucursalei este numit de către Consiliul Fundației.

9.3. Administratorul sucursalei prezintă, pe bază permanentă, darea de seamă despre activitatea sucursalei, Consiliului Fundației.

10. MODUL DE REORGANIZARE ŞI LICHIDARE

10.1. Fundația își încetează activitatea prin:
 a)   lichidare benevolă;

 b)   lichidare forțată;

 c)   reorganizare prin fuziune, dezmembrare sau transformare.

10.2. Fundația îşi încetează activitatea în baza deciziei Consiliului Fundației, adoptată în condiţiile stabilite de prezentul statut.

10.3. Fondatorul fundației poate decide lichidarea benevolă a fundației.

10.4. Reorganizarea Fundației se efectuează, în condiţiile legii, prin fuziune (contopire, absorbţie), dezmembrare (divizare, separare) sau transformare cu notificarea prealabilă a creditorilor. Reorganizarea produce efecte numai după înregistrarea de stat.

10.5. Lichidarea benevolă poate avea loc în cazul în care nu pot fi realizate scopurile statutare din lipsa fondurilor sau în cazul atingerii obiectivelor statutare propuse.

10.6. Fundația poate fi lichidată forțat, prin hotărâre judecătorească, la cererea Ministerului Justiției, dacă activitatea acesteia contravine intereselor securității naționale, siguranței publice, apărării ordinii sau prevenirii infracțiunilor, protecției sănătății, a moralei și a drepturilor și libertăților altora și această măsură este necesară într-o societate democratică, precum și dacă nu au fost respectate prevederile art. 11 alin. (6) din Legea nr. 86/2020. Neprezentarea raportului anual de activitate după solicitarea repetată a Ministerului Justiției constituie temei pentru inițierea procedurii de lichidare forțată dacă raportul de activitate nu a fost prezentat în termen de 6 luni de la cea de-a doua solicitare. Examinarea cererii de lichidare forțată ține de competența Judecătoriei Chișinău.
10.7. Lichidarea benevolă a Fundației are ca efect deschiderea procedurii lichidării. La înregistrarea dizolvării Fundației, organul înregistrării de stat înscrie în Registrul de stat menţiunea “în lichidare”. Dizolvarea Fundației se efectuează de către Comisia de lichidare, numita de către organul, care a adoptat această decizie în conformitate cu prevederile prezentului statut, Legii nr. 86/2020 şi Codului civil.

10.8. Persoana împuternicită prin procesul-verbal al ședinței Consiliului Fundației sau împuternicită de către Fondator, va depune la organul înregistrării de stat o cerere cu privire la înregistrarea dizolvării Fundației şi consemnării în Registrul de stat a informaţiei respective, şi va comunica datele respective membrilor comisiei de lichidare.

10.9. Comisia de lichidare dispune de drepturile şi obligaţiile care nu contravin scopului lichidării. Comisia de lichidare suspendă activitatea Fundației, încasează creanţele de la debitori, vinde activele, satisface cerinţele creditorilor şi repartizează activele care au rămas conform prevederilor legale şi statutare.

10.10. Comisia de lichidare întocmeşte bilanţul de lichidare, în care se indică valoarea şi componenţa activelor rămase, şi îl prezintă spre aprobare organului care a decis lichidarea.

10.11. Activele rămase după satisfacerea pretenţiilor creditorilor nu pot fi distribuite între fondatori, membrii organelor fundației sau alte persoane. 

10.12. Bunurile rămase în urma lichidării benevole a Fundației, după stingerea creanțelor, se transferă unei alte organizații necomerciale cu scopuri similare celei lichidate, menționată în statut sau stabilită de organul suprem de conducere. Bunurile Fundației lichidate forțat sunt transferate organizației necomerciale menționate în statut sau, în cazul în care statutul nu menționează organizația necomercială beneficiară, organizației necomerciale desemnate de instanța de judecată în urma unui anunț public.
10.13. Comisia de lichidare răspunde pentru daunele cauzate creditorilor în cazul în care nu şi-a îndeplinit obligaţiunile ce îi revin, a distribuit activele Fundației înainte de a satisface pretenţiile creditorilor sau cu încălcarea legii sau statutului Fundației.

10.14. Comisia de lichidare poartă răspundere pentru daunele cauzate Fundației din culpa sa.
NOTĂ: Decizia de constituire / Hotărîrea de constituire poate conține și alte prevederi cu privire la relația dintre fondator și fundație.

Fondator/i:                                     

………………..

……………..    /_____________________/

Executorul testamentar:  (după caz)

………………..

……………..    /_____________________/

PAGE  
8

